als_Latn dik_Latn sna_Latn
Historia e jetës së ish-punonjësit të Agjencisë së Sigurimit Kombëtar, Edward Snowden, mund të pushtojë së shpejti kinematë dhe ekranet e televizorit.
Sipas ‘The Holywood Reporter’, të drejtat e filmit për librin e botuar rishtazi “Nuk ka vend për t’u fshehur : Edward Snowden, NSA, dhe Mbikëqyrja e Shtetit të SHBA-së” janë blerë nga Sony Pictures Entertainment.
Libri, i shkruar nga gazetari Glenn Greenwald, ofron detaje për aktivitetin e Snowden në Agjencinë Kombëtare të Sigurisë. Autori ka përfshirë dokumente spiunazhi nga Snowden kur ai u arratis nga ShBA, si dhe rrëfen ngjarjet e spiunazhit për të cilat raportoi dhe vetë Snowden.
Snowden thuhet se zgjodhi zotin Greenwald si ndërmjetës për publikimin e të dhënave sekrete, sepse ndiente se kishin vlera dhe bindje të përbashkëta. Përputhja e ideologjive të burimit me gazetarin bëri që ky lajm të shkruhet siç u shkrua.
“The Guardian” botoi një pjesë të materialeve dhe informacioneve të Snowden në qershor 2013 duke përfshirë detaje mbi një shumëllojshmëri dokumentesh sekrete në lidhje me metodat e përgjimit të individëve amerikanë dhe evropianë si biseda telefonike, komunikime në shërbimet internetike si dhe informacione mbi programin PRISM dhe Tempora. Snowden tha se materiali i dhënë prej tij ishte vetëm një përpjekje “për të informuar publikun për atë që është bërë në emër të tij dhe kundër tij”.
Versioni i filmit do të xhirohet nga Michael G. Wilson dhe Barbara Broccoli nga studioja e xhirimit të filmit, EON, që ka xhiruar më parë filmat e James Bond. Gjatë një deklarate, Wilson dhe Broccoli thanë se ishin shumë të kënaqur që do të sillnin këtë histori të rëndësishme në ekran. Nuk është thënë akoma se kush do të jetë skenaristi dhe regjisori i filmit.
(Herë të lexuara: 154)
als_Latn als_Latn als_Latn als_Latn als_Latn als_Latn als_Latn